## La Generalitat i la Diputació de València celebren el dia d’Europa amb actes en els quals han participat estudiants de Secundària i eurodiputats valencians

*** Alumnes de les ‘escoles ambaixadores’ han llegit diversos articles del Tractat de la Unió Europea en quatre idiomes
* La trobada ha comptat amb la intervenció del secretari autonòmic de Representació davant la Unió Europea, Pablo Broseta**

La Generalitat i la Diputació de València celebren el 9 de maig, Dia d’Europa, amb la jornada ‘Construint Europa des dels municipis per als jóvens’, en la qual han participat estudiants de les escoles ambaixadores valencianes, autoritats municipals i eurodiputats.

La jornada, desenrotllada en la Diputació de València, ha acollit els assistents amb una actuació musical del Conservatori de Torrent i després d’una benvinguda institucional, a càrrec del secretari autonòmic de Representació davant la Unió Europea i les Comunitats Autònomes, Pablo Broseta i la vicepresidenta de la Diputació, Natàlia Enguix, s’han projectat vídeos amb la salutació des de Brussel·les dels eurodiputats Esteban González Pons, Sandra Gómez i Vicent Marzà.

La jornada ha comptat amb dos taules redones: en la primera, ‘Construint Europa amb les escoles ambaixadores’, han intervingut alumnes de l’IES Simarro de Xàtiva, de l’IES Conselleria de València i de l’IES Salvador Gadea d’Aldaia, que han llegit articles del Tractat de la Unió Europea en quatre idiomes: valencià, castellà, anglés i francés.

En l’altra taula redona, amb el títol ‘Construint Europa amb les autoritats locals’, s’han donat cita l’exdiputat de Fons Europeus de Quart de Poblet, Bartolomé Nofuentes; l’alcaldessa de la Pobla Llarga, Neus Garrigues; el secretari general de la Federació de Municipis i Províncies, Miguel Bailach; l’alcaldessa de Carcaixent, Carolina Almiñana, i el quart tinent d’alcalde d’Ontinyent, Juan Pablo Úbeda.

Finalment, els exeurodiputats José Manuel García Margallo i Joan Calabuig han participat en el col·loqui ‘Construint Europa: una mirada retrospectiva per a un millor futur’, moderada pel diputat de Fons Europeus, Juan Ramón Adsuara.

La jornada ha finalitzat amb una interpretació de l’*Oda de l’Alegria* per part de l’alumnat del Conservatori de Torrent, i la projecció de fotos commemoratives del 40 aniversari de la firma del Tractat d’Adhesió d’Espanya a la Unió Europea.

Fecha: 09/05/2025